২০০৮ সালে স্বাস্থ্যগত সমস্যার কারণে ভাই রাউল কাস্ত্রোর হাতে ক্ষমতা হস্তান্তরের আগে ৫০ বছর ধরে কিউবার শাসনক্ষমতায় ছিলেন ফিদেল কাস্ত্রো। সর্বশেষ চলতি বছরের এপ্রিল মাসে কিউবার কমিউনিস্ট পার্টির সপ্তম কংগ্রেসে ভাষণ দেন বর্ষীয়ান এই নেতা। সে সময় তিনি বলেছিলেন, হয়তো তিনি শিগগিরই মারা যাবেন। কিন্তু বিপ্লব নিয়ে তাঁর পরিকল্পনাগুলো বেঁচে থাকবে। ওই ঘোষণার ঠিক সাত মাস পর সত্যি সত্যিই না-ফেরার দেশে চলে গেলেন কিংবদন্তি এ নেতা।